Hesneskanalen

Hesneskanalen er en kort og grunn kanal i Grimstad kommune, Aust-Agder.

Kanalen er ca. 250 meter lang og går gjennom eidet som forbinder Marivold med fastlandet, rett øst for Grimstad sentrum. Kanalen ble anlagt i 1883 for å lette adkomsten med båt mellom Hesnesøya og Grimstad sentrum. Før dette var disse henvist til leia rundt Marivold og inn Smørsund. Farvannet her kunne være farlig, særlig i pålandsvær i den mørke årstiden.

Hesneskanalen er smal (små båter kan så vidt møtes) og grunn (1 meter), og fra første stund har den kun vært beregnet på småbåter. Den krysses av Marivoldveien som går ut til blant annet Marivold camping. Seilingshøyden er 2,5 meter.

 Referanser 

Kategori:Kanaler i Norge
Kategori:Sjøfart i Agder
Kategori:Grimstads geografi
Kategori:Samferdsel i Grimstad
Kategori:Kulturminner i Grimstad
Kategori:Byggverk i Grimstad
Kategori:Aust-Agders samferdselshistorie
Kategori:Transportbyggverk i Agder
Kategori:Artikler i sjøfart-prosjektet